钦定古今图书集成/明伦汇编/氏族典/第462卷 > 《廖用贤尚友录》 > 顾生
## 钦定古今图书集成/明伦汇编/氏族典/第462卷 > 《廖用贤尚友录》 > 顾生

按《尚友录》：“生大历中以画游诸侯之门，每画先贴绢
数十幅于地，乃持墨汁及调诸彩色，各贮一器，使数
十人吹角击鼓，齐声喊叫。生著锦袄锦缠头，饮酒半
酣，绕绢贴走十馀匝，取墨汁摊写绢上，次写诸色，乃
以长巾一头，覆于所写之处，使人坐压，己执巾角而
曳之，回环既遍，然后以笔墨随势开决，为峰峦岛屿”
之状。